Cuneiform Tablet AKT 1 14 (Ank. 4677)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šé-zu-ur qí-bi₄-ma um-ma ku-na-ni-a-ma a-ḫi a-ta i-li a-ta mì-na-am e-pu-uš-kà ma-tí-ma a-na a-ḫi-i-a ú-na-ke-er-kà a-ma ḫu-lu-kà-ni-kà i-na pu-zu-ri-im ú-šé-bi₄-lá-ku-um mì-šu-um a-ta a-na a-ḫi-i-a tù-kà-li-im mì-šu-um i-na e-ni-šu tù-ba-a-ša-ni mì-na-am e-pu-uš-kà i-lu-um lu i-de₈-e ú e-ṭá-mu lu i-de-ú a-na a-du-e qí-bi₄-ma ma-num iq-bi₄-a-ki-im-ma a pá-ni še-zu-ur a-ḫi-ki ta-zi-zi a-ma ig-ri É-tim ki-ma DUMU-e a-šur-mu-ta-bi₄-il₅ pu-šu-ke-en₆ il₅-qé ki-a-am da-mì-iq ki-ma a-na-ku ig-ri be-tim lá-qá-im a-ni pu-šu-ke-en₆ il₅-té-qé a-na a-du-e qí-bi₄-ma a-ma me-er-at-ki i-ra-de₈-ú-nim ra-mì-i-ší a-na še-zu-ir qí-bi₄-ma a-ma me-er-at-kà i-ra-de₈-ú-nim a-ma-kam ra-a-am-ší ší-im ḫi-lu-kà-ni-im a-ḫi lá té-ri-iš a-na a-du-e qí-bi₄-ma a-ma É-tum ù ú-tù-ip-tum a-ma-kam mì-ma lá-šu-ma ku-a-um ar-nu-um